Într-un an în care piețele de capital consacrate au înregistrat unele dintre cele mai mari aprecieri din istorie, combinate cu niveluri ale volatilității la minimele anilor ’60, iar cotațiile materiilor prime au urcat fulminant, bursa de la București afișează cu trei săptămâni înainte de finalul unui 2017 mai mult decât generos cu investitorii un avans modest de 8,59%, ca urmare a unei erodări începute în vară și care a persistat până în prezent.